ডেসটিনি গ্রুপ
ডেসটিনি গ্রুপ বাংলাদেশের একটি বাণিজ্য গোষ্ঠী। তাদের প্রধান কোম্পানি ডেসটিনি-২০০০ লিমিটেড তাদের পণ্যসমূহ এমএলএম পদ্ধতিতে সরাসরি বিক্রয়ের (ডিরেক্ট সেল)-এর মাধ্যমে ব্যবসা পরিচালনা করত। ডেসটিনি-২০০০ লিমিটেড এমএলএম বাণিজিক্যক পদ্ধতির মাধ্যমে চার হাজার কোটি টাকা অর্থ আত্মসাৎ সম্পর্কিত জালিয়াতির এবং বিদেশে অর্থ পাঁচার এর সম্ভাব্য অভিযোগের কারনে মূলধারার গণমাধ্যমে সমালোচিত এবং বাংলাদেশী আইনে দন্ডপ্রাপ্ত হয়েছিল। ডেসটিনি গ্রুপের একাধিক সহযোগী কোম্পানী ট্রাডিশনাল বা গতানুগতিক ব্যবসায়িক কার্যক্রম পরিচালনা করতো। বর্তমানে ডেসটিনি গ্রুপের মাত্র ২টি প্রতিষ্ঠান চলমান রয়েছে (যেমন- দৈনিক ডেসটিনি এবং বৈশাখী টেলিভিশন)। বাকি সকল সহযোগী কোম্পানীর ব্যাংক হিসাব বাংলাদেশ ব্যাংক ও মহামান্য আদালতে নির্দেশে স্থবির করে রাখা হয়েছে। ফলে তারা বাকি সহযোগী কোম্পানীগুলো পরিচালনা করতে পারবে না। বর্তমানে মহামান্য হাইকোর্টে এ বিষয় নিয়ে মামলা চলমান রয়েছে।